שם המגיש: אורי בלאס
מספר שחקן 5824

**1. השינוי המוצע :**סעיף בו מוצע השינוי 8.1.3.2
8.1.3.2: סדר היום של האסיפה הכללית מן המניין חייב לכלול הצעות לשינוי תקנון שיוגשו עד 21 יום לפני האסיפה הכללית על ידי בעלי כרטיס שחמטאי(בתנאי שהיועץ המשפטי של האיגוד יאשר אותם או יאשר תיקון שלהן).
כמו כן סדר היום של האסיפה הכללית מן המניין חייב לכלול הצעות לנושאים לדיון שאינם שינוי תקנון על ידי בעלי כרטיס שחמטאי שיוגשו עד 14 יום לפני האסיפה הכללית על ידי בעלי כרטיס שחמטאי בהנחה שלא הוגשו יותר מ10 הצעות כאלו(אם יוגשו יותר מ10 הצעות אז תהיה עדיפות להצעות שצורפה להן תמיכה של מועדונים שמייצגים יותר קולות).
חוץ מזה דוגמה לסדר יום של אסיפה כללית מן המניין היא כדלקמן:
8.1.3.2.1 והלאה ללא שינוי בתקנון

**נימוק:** אני לא רואה עיגון בתקנון לאופציה של שחמטאים בעלי כרטיס שחמטאי להגיש הצעות לשינוי תקנון או נושאים לדיון(השנה זה נעשה לפי ההזמנה אפילו ללא צורך בכרטיס שחמטאי אבל אני חושב שזה צריך להיות בתקנון ,ולא לפי טוב ליבו של השולט באיגוד באותו זמן)

**2. השינוי המוצע :**

סעיף בו מוצע השינוי 8.1.4.1 העוסק בזכות ההצבעה הסעיף המקורי: אגודה החברה באיגוד אשר השתתפה באופן מלא במשחקי אחת מהליגות המפורטות להלן לפחות במשך עונת המשחקים אשר תחילתה קדמה למועד האסיפה הכללית מן המניין.
**הסעיף המתוקן:**
8.1.4.1:קבוצת ליגה של אגודה החברה באיגוד אשר נכון ליום חלוקת הקולות לאסיפה הכללית קיימה אחת מ2 אופציות:
1)השלימה את כל או מרבית משחקיה בליגה המיועדת לשנה הקלנדרית הנוכחית ולא הורחקה מהליגה
2)במקרה שלא השלימה את מרבית משחקיה בליגה המיועדת לשנה הקלנדרית הנוכחית שלא באשמתה(כלומר נרשמה לשנה הקלנדרית הנוכחית ולא הורחקה ממנה) אבל השלימה את משחקי הליגה בשנה הקלנדרית הקודמת , הליגה לפיה תקבל קולות תהיה הליגה אליה היא משוייכת בשנה הקלנדרית הנוכחית.

**נימוק:** המטרה היא קודם כל למנוע רישום סרק של קבוצות כדי לקבל זכות הצבעה ולא כדי לשחק.
אין בעיה עם קבוצה ששיחקה את מרבית משחקיה בליגה בשנה הנוכחית אבל היו מקרים שהליגה נדחתה בגלל סיבות כמו קורונה ,ויכול להיות מצב שגם ביום חלוקת הקולות הליגה של העונה הקלנדרית הנוכחית טרם החלה. במקרה זה ההיגיון אומר ללכת לפי השנה הקלנדרית הקודמת.
מצד שני יש להתחשב בעליה או ירידה שהייתה בשנה הקלנדרית הקודמת כך שיש להחשיב את הקבוצה לפי הליגה אליה היא רשומה בשנה הקלנדרית הנוכחית בהנחה ששיחקה בשנה הקלנדרית הקודמת ,ולא מדובר בקבוצה חדשה.

כמו כן הליגה העלית לנשים משום מתקיימת שוב ושוב בחודש יולי אחרי האסיפה הכללית, וצריך להתייחס לנושא אם לתת לקבוצות קולות על סמך ליגה שעדיין לא התקיימה או לא. ההיגיון אומר שאם הקבוצה שרשומה לליגה זכאית לשחק בליגה העלית לנשים מתוקף הישגיה בשנה הקלנדרית הקודמת אז כן ,ואחרת לא.

**3. השינוי המוצע:**
סעיף בו מוצע השינוי 8.1.4.2

**הסעיף המקורי:**8.1.4.2: אגודה שמספר חבריו במועד ההרשמה לליגה האחרונה שקדמה לאסיפה הכללית היה שמונה איש לפחות בעלי כרטיס שחמטאי בר תוקף.(אגודה יכולה לרכוש-כרטיסי שחמטאי המקנים זכות להשתתף באסיפה הכללית הקרובה, לא יאוחר מאשר 16 ימים לפני האסיפה הכללית).
לצורך סעיף זה, יוכר כחבר האגודה כל שחקן הרשום בליגה.
**הסעיף החדש:**8.1.4.2: אגודה שמספר חבריה במועד חלוקת הקולות לאסיפה היה שמונה איש לפחות בעלי כרטיס שחמטאי בר תוקף ביום חלוקת הקולות. לצורך זה יוכר כחבר האגודה כל שחקן הרשום בליגה או שחקן בעל כרטיס שביקש להירשם במועדון ולא רשום בליגה.(אגודה יכולה לרכוש-כרטיסי שחמטאי המקנים זכות להשתתף באסיפה הכללית הקרובה, לא יאוחר מאשר 16 ימים לפני האסיפה הכללית).

**נימוק:** לא נראה לי שסעיף 8.1.4.2 הקיים מיושם כלשונו ואף אחד לא בודק את מספר החברים במועד ההרשמה לליגה האחרונה שגם לא מוגדר היטב כי יש ליגות שונות עם מועד הרשמה שונה.

**4. השינוי המוצע:**

(אפשר אם רוצים לפרק ל4 שינויים והתייחסתי בנימוקים ל4 השינויים בסעיפים א-ד)
סעיף בו מוצע השינוי 8.1.4.3

**הסעיף לפני השינוי:**

8.1.4.3: אגודה אשר עמדה בקריטריונים הנדרשים בסעיפים 8.1.4.1 ו8.1.4.2 תהא זכאית להצביע במספר קולות המצטבר, בהתאם לליגה אליה משתייכות קבוצותיה ביום האסיפה, במספר קולות כמפורט להלן:
8.1.4.3.1: ליגות בוגרים: ליגה לאומית 16 קולות ליגה ארצית 8 קולות ליגה א 4 קולות ליגה ב 2 קולות ליגה ג קול 1
8.1.4.3.2: ליגות נוער: ליגה עילית 4 קולות ליגה ארצית 2 קולות ליגה מחוזית קול אחד.
8.1.4.3.3: ליגת נשים: ליגה עילית 4 קולות(6 קולות במידה והליגה תהיה מורכבת מ10 קבוצות לפחות ויהיו לפחות 9 מחזורים) ליגה ארצית- 2 קולות.
8.1.4.3.4: בנוסף לאמור לעיל כל אגודה תקבל עוד קול אחד בגין 5 חברי אגודה שהיו נכון ל-45 יום לפני מועד האסיפה, בעלי כרטיס שחמטאי בתוקף עד תום שנת האסיפה לפחות.

**הסעיף אחרי השינוי:**

8.1.4.3:אגודה אשר עמדה בקריטריונים הנדרשים בסעיפים 8.1.4.1 ו8.1.4.2 תהא זכאית להצביע במספר קולות המצטבר, בהתאם לליגה אליה משתייכות קבוצותיה לפי סעיף 8.1.4.1 ,במספר קולות כמפורט להלן(הפירוט רק לליגה העליונה וכל ליגה שאינה העליונה תיתן חצי מהקולות מהליגה שמעליה):

8.1.4.3.1:ליגות בוגרים: ליגה לאומית 16 קולות

8.1.4.3.2:ליגות נוער: ליגה עילית 4 קולות

8.1.4.3.3: ליגת נשים: ליגה עילית 4 קולות(6 קולות במידה ויהיו בה בדיוק 6 קבוצות או לפחות 9 מחזורים)
8.1.4.3.4: בנוסף לאמור לעיל כל אגודה תקבל עוד קול אחד בגין 5 חברי אגודה שהיו נכון ליום חלוקת הקולות בעלי כרטיס שחמטאי בתוקף עד תום שנת האסיפה לפחות.

**נימוק:**
א)משתייכות קבוצותיה ביום האסיפה לא ברור והסברתי לאן משתייכות הקבוצות לפי השינוי שהצעתי בסעיף 8.1.4.1
ב)השינוי מכסה גם מצב שיוחלט בעתיד שיש צורך בליגה ד כי יש יותר מדי קבוצות בליגה ג שם כל קבוצה תתן חצי קול באסיפה הכללית או שירצו להוסיף ליגה נמוכה יותר לנוער מליגה מחוזית(ואני לא חושב שהתקנון צריך להגביל את עצמו למספר ליגות קבוע).
ג)החלפתי את 6 קולות במידה ויהיו 10 קבוצות לפחות ויהיו לפחות 9 מחזורים ב6 קולות במידה ויהיו בדיוק 6 קבוצות או לפחות 9 מחזורים כי אני לא רואה שום הגיון להגדיל את כמות הקולות על זה שיש יותר קבוצות.
אם כבר בדיוק הפוך וככל שהליגה העילית קטנה יותר מבחינת מספר קבוצות היא יותר יוקרתית, וצריך לתת יותר קולות לקבוצה(מצד שני יש הגיון להגדיל את כמות הקולות על יותר מחזורים כי זה יותר פעילות)
ד)כמו כן לא רואה שום הגיון להסתכל על מספר החברים 45 יום לפני האסיפה כאשר חלוקת הקולות היא 28 יום לפני האסיפה, וחיפוש באתר האיגוד כמה כרטיסים יש הוא פשוט.